සමෘද්ධි ව්‍යාපෘති නිසා අක්මීමන ප්‍රාදේශීය මහලේකම් කොට්ඨාසයේ ගම්මාන රාශියක පිබිදීමක් ඇතිවෙමින් පවතී.සමෘද්ධි අධිකාරිය මගින් ක්‍රියාත්මක කළ වැඩසටහන් සාර්ථක වූ නිසා දිසා සහ ජාතික මට්ටමින් පවත්වන ලද තරගාවලියන් ප්‍රාදේශීය ලේකම් කොට්ඨාස 18 ක් අබිබවා දිසා සහ ජාතික ජයග්‍රහණ ලබාගැනීමට ද “අක්මීමන” ප්‍රාදේශීය ලේකම් කාර්යාලය සමත් වී ඇත.යටිතල පහසුකම් නැංවීම, දිරිය පියස නිවාස සංවර්ධනය, රණවිරු නිවාස වැඩසටහන්, ව්‍යවසායකයින්ගේ නිෂ්පාදන ඇතුළත් වෙළෙඳ ව්‍යාපාර, ජීවනෝපාය සංවර්ධන වැඩසටහන්, සමාජ ආරක්‍ෂණ, සිප්දොර ශිෂ්‍යත්ව වැඩසටහන්, සිසු දිරිය ශිෂ්‍යත්ව ප්‍රදානයන් සහ මාපිය කැපකරු වැඩසටහන් තුළින් 2009 වසර තුළ විශාල ප්‍රගතියක් අත්කර ගෙන ඇති බව ප්‍රගති වාර්තාවලින් හා ජනතා ප්‍රතිචාරවලින් එළිදැක්වේ.මෙවැනි ප්‍රගතියක් අත්පත් කර ගැනීමට හැකිව තිබෙන්නේ ප්‍රාදේශීය මහලේකම් දමයන්ති පරණගම මහත්මියගේ උපදෙස් හා මූලස්ථාන කළමනාකාර රසිකා ජානකී මහත්මිය ඇතුළු සියලු කලාප කළමනාකාර මහත්ම මහත්මීන් කලාප හා සමාජ සංවර්ධන නිලධාරීන්, සමෘද්ධි සංවර්ධන නිලධාරි, ධාරිනියන්, මහා සංගම් නිලධාරි නිලධාරිනියන්, ග්‍රාම නිලධාරින් සහ ප්‍රදේශවාසීන්ගේද නොමඳ කැපවීම නිසාය.